Quines entitats apareixen en aquest text?
Montserrat Bobé i Marsal (Manresa, 13 de febrer de 1879 - Barcelona, 7 d'octubre de 1930) fou una metgessa manresana. Fou la primera metgessa manresana i una de les deu primeres metgesses catalanes contemporànies. El pare de Montserrat Bové era Joan Bové i Martí, un manyà de Barcelona que va muntar un taller de maquinària a la seva casa de Manresa. La Montserrat va néixer a aquesta ciutat, en la que va estudiar-hi els estudis primaris i hi va cursar el batxillerat a l'Institut de Manresa fins al 1896. El 1896 va començar la carrera de Medicina a la Universitat de Barcelona el mateix any que dues dones més: Francesca Fontova i Rosell i Trinitat Sais i Plaja. El 1904 es va graduar en medicina i es va convertir en una de les primeres dones que tingueren el títol de metgessa de Catalunya. Va acabar els seus estudis a l'Hospital de la Santa Creu de Barcelona. Va exercir la ginecologia i la pediatria. Fins al 1905 va exercir de metgessa a Manresa, però a partir d'aquest any va traslladar-se a Barcelona, ciutat en què va tenir diverses consultes amb qui seria el seu marit, l'oftalmòleg Wenceslao Marin i Simón, amb qui es va casar el 3 de febrer de 1909. Tot i que vivia a Barcelona, va continuar tenint una consulta oberta fins al 1928. El 7 d'octubre de 1930 va morir al seu domicili de Barcelona degut a una pneumònia a l'edat de 51 anys.
Montserrat Bobé i Marsal : persona, Manresa : Entitat_Geopolítica, Barcelona : Entitat_Geopolítica, Montserrat Bové : persona, Joan Bové i Martí : persona, Montserrat : persona, Institut de Manresa : educació, Universitat de Barcelona : educació, Francesca Fontova i Rosell : persona, Trinitat Sais i Plaja : persona, Catalunya : Entitat_Geopolítica, Wenceslao Marin i Simón : persona, Hospital de la Santa Creu de Barcelona : hospital